Id-Deċiżjoni tal-Kunsill
tad-9 ta' Frar 1987
dwar il-konklużjoni ta' Ftehim Kwadri għall-kooperazzjoni xjentifika u teknika bejn il-Komunitajiet Ewropej u r-Renju ta' l-Isvezja, il-Konfederazzjoni Svizzera, ir-Repubblika tal-Finlandja, ir-Renju tan-Norveġja u r-Repubblika ta' l-Awstrija
(87/177/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari Artikolu 235 tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew [1],
Billi l-Ftehim Kwadri għall-kooperazzjoni xjentifika u teknika bejn il-Komunitajiet Ewropej u r-Renju ta' l-Isvezja [2], il-Konfederazzjoni Svizzera [3], ir-Repubblika tal-Finlandja [4], ir-Renju tan-Norveġja [5] u r-Repubblika ta' l-Awstrija [6] ġew iffirmati fit-13 ta' Jannar 1986, fit-8 ta' Jannar 1986, fid-29 ta' April 1986, fis-27 ta' Ġunju 1986 u fil-15 ta' Lulju 1986, rispettivament;
Billi dawk il-Ftehim Kwadri għandhom jiġu approvati,
IDDEĊIEDA KIF ĠEJ:
Artikolu 1
Il-Ftehim Kwadri għall-kooperazzjoni xjentifika u teknika bejn il-Komunitajiet Ewropej u r-Renju ta' l-Isvezja, il-Konfederazzjoni Svizzera, ir-Repubblika tal-Finlandja, ir-Renju tan-Norveġja u r-Repubblika ta' l-Awstrija qegħdin b'din jiġu approvati f'isem il-Komunitá Ekonomika Ewropea.
Artikolu 2
Il-President tal-Kunsill għandu jagħti n-notifikazzjoni maħsuba f'Artikolu 13 tal-Ftehim Kwadri [7] f'isem il-Komunitá Ekonomika Ewropea.
Magħmul fi Brussel, fid-9 ta' Frar 1987.